
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 septembrie 2012

	Nr.
	27/520 


R A P O R T

asupra propunerii legislative privind completarea Legii nr.284/2010 privind salarizarea unitară a personalului plătit din fonduri publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 601/2011 din 7 noiembrie 2011, cu dezbaterea pe fond în procedură obişnuită, a propunerii legislative privind completarea Legii nr. 284/2010 privind salarizarea unitară a personalului plătit din fonduri publice.
La întocmirea prezentului raport Comisia a avut în vedere:

· avizul favorabil al Consiliului Legislativ (519/06.05.2011)
· avizul negativ al Comisiei pentru buget, finanţe şi bănci (nr. 22/485/23.11.2011)
· avizul negativ al Comisiei juridice, de disciplină şi imunităţi (31/1034/14.11.2011)
· avizul negativ al Comisiei pentru administraţie publică, amenajarea teritoriului şi echilibru ecologic (nr.26/466/15.11.2011)

· avizul favorabil al Comisiei pentru egalitatea de şanse pentru femei şi bărbaţi (37/657/23.11.2011)
· punctul de vedere negativ al Guvernului (nr. 5217/DRP14.08.2012).


Propunerea legislativă are ca obiect de reglementare modificarea alin(1) al art.34 din Legea nr. 284/2010 privind salarizarea unitară a personalului plătit din fonduri publice, în sensul ca majorarea salarială prevăzută de acest articol să se aplice doar personalului prevăzut în dispoziţiile articolului cu condiţia încheierii contractul/acordul/ordinul de finanţare cu autorităţile finanţatoare după data intrării în vigoare a prezentei legi, cu excepţia unităţilor şcolare preuniversitare.
Comisia propune Plenului Camerei Deputaţilor respingerea iniţiativei legislative deoarece acordarea unor creşteri salariale numai unei anumite categorii de salariaţi, fără nicio justificare obiectivă şi rezonabilă, aplicată în mod discriminatoriu, poate fi apreciată ca fiind contrară principiului constituţional al egalităţii în drepturi, prevăzut la art.16 din Constituţia României, republicată.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei care au avut loc în data de 26 septembrie 2012, au fost prezenţi 21 deputaţi, din totalul de 23 membri ai comisiei. 
Raportul comisiei a fost adoptat cu majoritate de voturi.

Iniţiativa legislativă a fost respinsă de Senat în şedinţa din 21 noiembrie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Maria Eugenia Barna



Kerekes Karoly


Întocmit,

Consilier parlamentar Sorina SZABO

